**MEGÁLLAPODÁS**

A „Budapest, VII. kerület, Kazinczy utca. 49. szám alatti 100% önkormányzati tulajdonú műemlék épület homlokzatának felújításához szükséges tervezési költségek elszámolása” tárgyában

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …./2025. (VI.02.) számú határozata alapján

amely létrejött egyrészről **Budapest Főváros VII. kerület Erzsébetváros Önkormányzata** /1073 Budapest, Erzsébet Krt. 6.; statisztikai számjele: 15735708-8411-321-01; törzskönyvi azonosító száma: 735704, adószám: 15735708-2-42/, képviseli: **Niedermüller Péter polgármester**, mint megbízó – a továbbiakban: **Önkormányzat**

másrészről **EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság** /székhelye: 1073 Budapest, Damjanich u. 12.; cégjegyzékszám: 01-10-043258, a céget nyilvántartó bíróság: Fővárosi Törvényszék Cégbírósága; adószám: 12194528-2-42, képviseli: **Dr. Halmai Gyula vezérigazgató**, mint megbízott - a továbbiakban: **Társaság**

(a továbbiakban együttesen: Felek)között a mai napon az alábbiak szerint:

**ELŐZMÉNY**

1. Felek egyezően rögzítik, hogy a Budapest Főváros VII. kerület Erzsébetváros Önkormányzata és az általa alapított EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság között az önkormányzati feladatok ellátása tárgyában Közszolgáltatási szerződés (a továbbiakban: Szerződés) van érvényben. A Szerződés 1. számú mellékletének 9. pontja (13. bekezdése) alapján a Társaság a felújítási, beruházási célok meghatározására javaslatot készít, mely a várható költségeket is tartalmazza.
2. Felek egyezően rögzítik, hogy a Társaság a felújítási, beruházási célok meghatározására vonatkozó feladatai körében a Budapest, VII. kerület Kazinczy utca 49. (HRSZ: 34157) szám alatti épület (a továbbiakban: Épület) homlokzatának felújításához szükséges örökségvédelmi engedélyezési- és kiviteli terveket külsős építész tervező igénybevételével elkészítette. Az Épület felújítása szerepel a Társaság 2024., valamint a 2025. évekre vonatkozó elfogadott üzleti tervében, a felújítás azonban előreláthatólag csak a jövő évben tud megvalósulni.
3. A felújítás előkészítése óta eltelt hosszú időre tekintettel a Felek a Társaság által előzetesen kifizetett tervezési költséget ezúton számolják el.

**MEGÁLLAPODÁS**

Fentiekre tekintettel Felek e tárgyban megállapodást kötnek az alábbiak szerint:

1. A Budapest, VII. kerület Kazinczy utca 49. (HRSZ: 34157) szám alatti épület felújításának előkészítése érdekében szükségessé vált a felújításra vonatkozó tervezési feladatok (a továbbiakban: tervezési feladatok) ellátása.

1.1. Az Épület homlokzatának felújításához szükséges örökségvédelmi engedélyezési- és kiviteli terveket a Társaság elkészítette.

1.2. Felek rögzítik, hogy a Szerződés 1. számú mellékletének (Egyes feladatok részletezése) 9. pontja alapján Társaság – jelen megállapodásban foglaltaknak megfelelően– jogosult a tervezési feladatok költségeinek Önkormányzat általi megtérítésére.

1. A 1. pont szerinti tervezési feladatok kiadásainak elszámolásával a Társaság jogosult **tervezési feladatok ellátása címén 13.800.000, -Ft + 3.726.000, - Ft, (27% ÁFA), mindösszesen 17.526.000, -Ft azaz tizenhétmillió-ötszázhuszonhatezer forint összeg megtérítésére.**
2. Felek rögzítik, hogy 2. pont szerinti összeg elszámolására akként kerül sor, hogy a Megállapodás aláírását követő 3 napon belül a Társaság ezen összeg kiszámlázására jogosult az Önkormányzat felé.
3. Az Önkormányzat a teljesítésigazolással ellátott számlát 8 napon belül átutalással egyenlíti ki a Társaság K&H Bank Zrt. 10404072-00033584-00000007 számú bankszámlájára.
4. A teljesítés igazolására a Főépítészi és Vagyongazdálkodási Iroda vezetője jogosult.
5. Társaság az államháztartásról szóló törvény végrehajtásáról szóló 368/2011.(XII.31.) Korm. rendelet 50. § (1a) bekezdésére tekintettel jelen szerződés aláírásával nyilatkozza, hogy a nemzeti vagyonról szóló 2011. évi CXCVI. törvény 3. § (1) bekezdése szerinti átlátható szervezetnek minősül.
6. A jelen megállapodásban nem szabályozott kérdésekben a Felek között létrejött érvényes és hatályos Szerződés és a Polgári Törvénykönyvről szóló 2013. évi V. törvény vonatkozó rendelkezései az irányadók.

A Felek a jelen megállapodást, mint akaratukkal mindenben megegyezőt, jóváhagyólag írják alá.

Budapest, 2025. .….

Melléklet: tervezési feladat leírása

**…….……………………………..**

**Niedermüller Péter polgármester**

Budapest Főváros VII. kerület

Erzsébetváros Önkormányzata

**…………………………………………….**

**Dr. Halmai Gyula vezérigazgató**

EVIN Nonprofit Zrt.

Jogilag ellenőrizte: Pénzügyi ellenjegyzés:

…………………….………. …………………….……….

**Tóth János Nemes Erzsébet**

jegyző Pénzügyi Iroda vezetője