|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. június 4 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára „Budapest, VII. kerület, Kazinczy utca. 49. szám alatti 100% önkormányzati tulajdonú műemlék épület homlokzatának felújításához szükséges tervezési költségek elszámolása” tárgyú rendező megállapodás jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő közszolgáltatási szerződés 1. számú mellékletének (az előterjesztés 1. melléklete) 9. pontja (13. bekezdése) alapján a Társaság a felújítási, beruházási célok meghatározására javaslatot készít, mely a várható költségeket is tartalmazza.

A Budapest, VII. kerület Kazinczy utca 49. szám alatti épület felújítására vonatkozóan a Társaság az épület homlokzatának felújításához szükséges örökségvédelmi engedélyezési- és kiviteli terveket külsős építész tervező igénybevételével elkészítette.

A tárgyi épület felújítása szerepel a Társaság 2024., valamint a 2025. évekre vonatkozó elfogadott üzleti tervében, a felújítás azonban előreláthatólag csak a jövő évben tud megvalósulni.

A felújítás előkészítése óta eltelt hosszú időre tekintettel az EVIN Nonprofit Zrt. szeretné az előzetesen kifizetett bruttó 17.526.000,- Ft összegű tervezési költséget elszámolni.

Fentiek alapján kérjük a T. Bizottságot, hogy a megállapodás megkötéséhez hozzájárulni szíveskedjen.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1) és (2) bekezdése biztosítja.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.*

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről - a továbbiakban együtt: vagyonról - rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét)* *esetében;”*

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .../2025. (VI.04.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Budapest, VII. kerület Kazinczy utca 49. szám alatti 100% önkormányzati tulajdonú műemlék épület homlokzatának felújításához szükséges tervezési költségek elszámolása” tárgyú rendező megállapodás jóváhagyásáról***

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozati javaslat mellékletét képező *„Budapest, VII. kerület Kazinczy utca 49. szám alatti 100% önkormányzati tulajdonú műemlék épület homlokzatának felújításához szükséges tervezési költségek elszámolása” tárgyú, bruttó 17.526.000,- Ft összegű rendező megállapodás megkötéséhez*.
2. Felkéri a Polgármestert és az EVIN Nonprofit Zrt. vezérigazgatóját a határozatmellékletét képező megállapodás aláírására.

**Felelős:** Niedermüller Péter polgármester

**Határidő:** az 1. pont tekintetében: 2025. június 04., a 2. pont tekintetében 2025. június 09.

Budapest, 2025. május 22.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1. melléklet – EVIN Közszolgáltatási szerződés\_Lakás és helyiséggazdálkodási feladatok ellátására
2. melléklet – EVIN 2024. és 2025. évekre vonatkozó üzleti tervei

Határozati javaslat melléklet:

1. melléklet – Megállapodás (mellékletével együtt) „Budapest, VII. kerület Kazinczy utca 49. szám alatti 100% önkormányzati tulajdonú műemlék épület homlokzatának felújításához szükséges tervezési költségek elszámolása” tárgyában